open-index/open-wikipedia-markdown huggingface dataset:
Բալցան

**Բալցան** (), գյուղ Մալթայի Հանրապետությունում՝ Մալթա կղզու կենտրոնական շրջանում։ «Երեք գյուղ»  անվանումը կրող համայնքի կազմի նեջ ներառված բնակավայրերից մեկը (մնացած երկուսը Ատտարդն ու Լիյան են)։ Սկզբնական շրջանում եղել է մի քանի ագարակատներից բաղկացած փոքրիկ բնակավայր, ժամանակի ընթացքում ընդարձակվել է և 17-րդ դարում ձեռք բերել եկեղեցական առանձին ծխի կարգավիճակ։ 2019 թվականի տվյալներով Բալցանի բնակչության թվաքանակը եղել է 4.768:

## Տեսարժան վայրեր
* Պալացցո Բոսիո https://culture.gov.mt/en/culturalheritage/NICPMI_Database/01154.pdf 
* Վիլլա Մակեդոնիա https://culture.gov.mt/en/culturalheritage/NICPMI_Database/01156.pdf 
* Սան Անար եկեղեցի https://culture.gov.mt/en/culturalheritage/NICPMI_Database/00171.pdf 
* Վինյակուր Aqueduct 
* Ավետման եկեղեցի (Pjazza Bertu Fenech / Triq il-Kbira)
* «Բարի հովվի» վանք (Triq l-Idmejda)
* Մարիս քոլեջի հուշասյուն (Triq il-Kbira)
*Սուրբ Ֆրանսիսի վանք (Triq San Frangisk)
* «Երեք եկեղեցի» (Triq it-Tliet Knejjes)
* Մալթայի հոսպիսյան շարժում (Vjal il-Buon Pastur)
* Ֆրա Ջուզեպե Զամիտի ամառային կեցավայր

## Անվանի անձինք
* Պատվելի մոնսինյոր Ջոն (Գվան) Դիմեշ ( 1922-2009)
* Գաբրիել Կարուանա - նկարիչ ( 1929-2018)
* Բեռնարդո Մենդուկա Պիսկոպո Մակեդոնիա (1891-1971)
* Ջուզեպե Ֆրենդո
* Միքել Սցիկլունա - պրոֆեսիոնալ ըմբշամարտիկ  (1929 թ. հուլիսի 29 – 2010 թ. մարտի 20)

## Կլիմա
Բալցանն ուի մերձարևադարձային միջերկրածովյան կլիմա  (*Köppen climate classification*-ի դասակարգմամբ՝ *Csa*)՝ չափազանց մեղմ ձմեռներով և շոգ ամառներով։

## Պատկերասրահ

File:Knisja.jpg|Բալցանի ծխական եկեղեցին *festa*-ի ժամանակ
Annunciation church.jpg|Ավետման հին եկեղեցին
File:Church Good Shepherd, Balzan.jpg|«Բարի հովիվ» վանքի եկեղեցին
Knisja ta' Santa Marija with statue of St. Mary.jpg|Սուրբ Մարիամ եկեղեցին
Church of St. Roque.jpg|Սուրբ Ռոկ եկեղեցին
File:Nicca ta San Rokku.jpg|Սուրբ Ռոկի խորշը
File:Balzan Malta 22.jpg|Հին շինություն Բերտու Ֆենեշ հրապարակում 
File:"Solerville".jpg|Սոլերվիլը
File:Dar El-Hana.jpeg|*Dar El-Hana*-ն (Լիբիայի դեսպանատունը)
File:Villa Macedonia and Garden, Balzan.jpg|Վիլլա Մակեդոնիան (Իսպանիայի դեսպանատունը)
File:Palazzo Bosio.jpg|Պալացցո Բոսիոն (Triq it-Tlett Knejjes)
Balzan cross aqueduct.jpeg|Ջրանցույցն ու խաչը


## Ծանոթագրություններ

## Գրականություն
*[History and info](http://melitensiawth.com/incoming/Index/L-Imnara/L-Imnara.%2008(2007)4=31/06s.pdf) 

## Արտաքին հղումներ
*Ħal Balzan Local Council 
*Balzan Football Club website

Կատեգորիա:15-րդ դարում հիմնադրված բնակավայրեր
Կատեգորիա:Մալթայի բնակավայրեր
Էդին Մույչին

**Էդին Մույչին** (*,* ), բոսնիացի ֆուտբոլիստ, որը խաղացել է կիսապաշտպանի դիրքում։ Ելույթ է ունեցել Բոսնիա և Հերցեգովինայի ազգային հավաքականի կազմում։

## Կարիերա
### Ակումբային
Էդին Մույչինն իր նորամուտը մեծահասակների ֆուտբոլում նշել է 1986 թվականին, երբ սկսել է խաղալ Հարավսլավիայի ցածր լիգաներում իր ծննդավայր Բրոդի «Պոլետ 1926» թիմում։

Բոսնիական պատերազմի սկզբում նա տեղափոխվել է Խորվաթիա, որտեղ անցկացրել է իր կարիերայի մեծ մասը։ Էդինի առաջին խորվաթական ակումբը «Մարսոնիան» էր։

Դրանից հետո նա տեղափոխվել է խորվաթական լավագույն ակումբներից մեկը՝ Զագրեբի «Դինամո», որը Մույչինի տեղափոխության պահին կոչվում էր «Կրոացիա»։ Նա վեց տարի է անցկացրել այդ ակումբում և համարվում էր թիմի հիմնական խաղացողներից մեկը։ Այս ընթացքում Մուիչինը հինգ անգամ դարձել է Խորվաթիայի չեմպիոն, ինչպես նաև երեք անգամ նվաճել է Խորվաթիայի գավաթը։

2001 թվականին նա հեռացել է Խորվաթիայից և տեղափոխվել ճապոնական «ՋԵՖ Յունայթեդ Իտիհարա Տիբա» ակումբ, բայց մեկ մրցաշրջան անց կրկին վերադարձել է «Դինամո»։ Նա ևս երեք տարի է անցկացրել Զագրեբում և այդ ընթացքում ևս մեկական անգամ նվաճել է Խորվաթիայի չեմպիոնի կոչումը և Խորվաթիայի գավաթը։

2005 թվականի ամռանը նա տեղափոխվել է Խորվաթիայի բարձրագույն դիվիզիոնի մեկ այլ ակումբ՝ «Կամեն Ինգրադ», որտեղ անցկացրել է երկու տարի։

Դրանից հետո Մույչինը խաղացել է նաև «Լոկոմոտիվա» (Զագրեբ) և «Լուչկո» (Զագրեբ) ակումբներում, իսկ 2009/10 մրցաշրջանում պաշտպանել է սիրողական «Սավսկի Մարոֆ» թիմի գույները։ 2010/11 մրցաշրջանում նա խաղացել է «Զելինա» ակումբում, 2011 թվականի հուլիսին հայտարարել է կարիերան ավարտելու մասին, սակայն հաջորդ տարվա փետրվարին այն կրկին վերսկսել է՝ ևս երեք տարի հայտավորված լինելով «Բրդովեց» թիմում, սակայն այդ ընթացքում նա ոչ մի հանդիպման չի մասնակցել և 2014/15 մրցաշրջանից հետո ավարտել է իր խաղային կարիերան։

### Ազգային հավաքականում
Էդինը ելույթ է ունեցել Բոսնիա և Հերցեգովինայի ազգային հավաքականի կազմում։ 1997 թվականի հունիսի 8-ին նա իր նորամուտն է նշել պաշտոնական խաղերում։ Դա տեղի է ունեցել Դանիայի հավաքականի դեմ 1998 թվականի աշխարհի առաջնության ընտրական մրցաշարի խաղում. հանդիպումն ավարտվել է բոսնիացիների պարտությամբ 0-2 հաշվով։ Նույն տարվա օգոստոսի 20-ին Մույչինը խփել է իր միակ գոլը ազգային թիմում՝ գրավելով նույն դանիացիների դարպասը (3-0)։ Ընդհանուր առմամբ նա հավաքականի կազմում անցկացրել է 24 հանդիպում։

## Նվաճումներ
**[[Դինամո Զագրեբ|«Դինամո» Զագրեբ]]**

* Խորվաթիայի չեմպիոն (**6**)՝ 1995/96, 1996/97, 1997/98, 1998/99, 1999/00, 2002/03
* Խորվաթիայի գավաթակիր (**4**)՝ 1995/96, 1996/97, 1997/98, 2003/04
* Խորվաթիայի Սուպերգավաթակիր (**2**)՝ 2002, 2003

## Ծանոթագրություններ

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ստեֆանի Կվոլեկ

**Ստեֆանի Կվոլեկ** (, ), լեհական ծագում ունեցող ամերիկացի քիմիկոս, ով հայտնագործել է պոլիպարաֆենիլեն-տերեֆտալամիդը, որն ավելի հայտնի է որպես քևլար։ Կվոլեկը բազմաթիվ պարգևների է արժանացել պոլիմերային քիմիայի ոլորտում իր աշխատանքի համար։

## Վաղ տարիներ և կրթություն
Կվոլեկը ծնվել է լեհ էմիգրանտների ընտանիքում Նյու Քենսինգթոնում (Փենսիլվանիա), 1923 թվականին. Её отец, Джон Кволек։ Նրա հայրը՝ Ջոն Կվոլեկը (), մահացել է, երբ նա տասը տարեկան էր։ Կվոլեկը նրանից հետաքրքրվել է գիտության հանդեպ, իսկ մորից՝ Նելլի Զայդել Կվոլեկից, նորաձևության հանդեպ։ 1946 թվականին Կարնեգի Մելոն համալսարանի Մարգարետ Մորիսոն Կարնեգի քոլեջում Կվոլեկը քիմիայի բնագավառում աստիճան է ստացել։ Կվոլեկը ծրագրել էր բժիշկ դառնալ և հույս ուներ, որ կկարողանա գումար կուտակել բժշկական կրթության համար քիմիական ոլորտում կատարված աշխատանքի հաշվին։

## Կարիերան DuPont-ում
1946 թվականին Ուիլյամ Հեյլ Չարչը՝ Կվոլեկի ապագա մարզիչը, նրան առաջարկել է աշխատել DuPont մասնաճյուղում, որը գտնվում էր Նյու Յորք նահանգի Բուֆֆալո քաղաքում։ Չնայած Կվոլեկը մտածում էր միայն աշխատանքի մասին, ժամանակի ընթացքում նա բավականին հետաքրքիր աշխատանք է գտել DuPont-ում և հրաժարվել բժշկական կարիերայից։ Կվոլեկը տեղափոխվել է Դելավեր նահանգի Ուիլմինգթոն և շարունակել աշխատանքը DuPont-ում։ 1959 թվականին նա արժանացել է Ամերիկյան քիմիական ընկերության (ACS) մրցանակի։

## Քևլար
Կվոլեկը DuPont ընկերությունում աշխատելու ժամանակ հորինել է քևլարը։ 1964 թվականին, նավթային դեֆիցիտի սպասումով, նրա խումբը սկսել է փնտրել թեթև, բայց ամուր մանրաթել,որը կօգտագործվեր անվադողերում։ Ստացված մանրաթելերը, ի տարբերություն նեյլոնի, դյուրաբեկ չեն եղել։ Լաբորատորիայի ղեկավարը և տնօրենը հասկանում էին այս բացահայտման նշանակությունը, պոլիմերների քիմիայի այս նոր տարածքը սկսեց արագ զարգանալ։ 1971 թվականին ստացվել է ժամանակակից քևլարը։ Կվոլեկը, սակայն, ակտիվ մասնակցություն չի ունեցել քևլարի և դրանից պատրաստված արտադրանքի օգտագործման մեթոդների մշակմանը։

## Վերջին տարիներ
1986 թվականին Կվոլեկը հեռացել է DuPont ընկերության գիտաշխատողի պաշտոնից։ Այնուամենայնիվ, նա մինչև իր տարիների վերջը խորհրդակցել է DuPont ընկերությանը, ինչպես նաև եղել է ազգային հետազոտական խորհրդում և Գիտությունների ազգային ակադեմիայում։ Գիտնական-հետազոտողի 40 տարիների ընթացքում նա տարբեր տվյալներով ստացել է 17-ից մինչև 28 արտոնագիր։ 1995 թվականին նա դարձել է չորրորդ կինը, որն ընդունվել է գյուտարարների փառքի ազգային սրահ։ 1996 թվականին նա ստացել է տեխնոլոգիայի ազգային մեդալ, իսկ 2003 թվականին ընդունվել է կանանց փառքի ազգային սրահ։ 1997 թվականին նա ստացել է Պերկինի մեդալը ամերիկյան քիմիական ընկերությունից, իսկ 1980 թվականին նրա կողմից պարգևը՝ «ստեղծագործական գյուտի» համար։

Կվոլեկը մահացել է 2014 թվականի հունիսի 18-ին Դելավեր նահանգի Ուիլմինգթոն քաղաքում՝ կարճ հիվանդությունից հետո։

## Ծանոթագրություններ

## Արտաքին հղումներ
* Stephanie Kwolek at Famous Women Inventors 

Կատեգորիա:Ամերիկացի գյուտարարներ
Կատեգորիա:Ամերիկացի գիտնականներ
Buenos Aires (IZ*ONE-ի երգ)

**«Buenos Aires»**, հարավկորեական գըրլ բենդ IZ*ONE-ի երկրորդ ճապոնական սինգլը։ Այն թողարկվել է 2019 թվականի հունիսի 26-ին` EMI Record լեյբլով։

## Թրեք լիստ

## Չարթեր

## Հավաստագրում

## Ծանոթագրություններ

Կատեգորիա:2019 սինգլներ
Ամել Մույչինովիչ

**Ամել Բեգո Մույչինովիչ** (, ), բոսնիացի ֆուտբոլիստ, դարպասապահ։ Մեկ խաղ է անցկացրել Բոսնիա և Հերցեգովինայի ազգային հավաքականում։

## Կենսագրություն
### Ակումբային կարիերա
Ամել Մույչինովիչը ֆուտբոլային կարիերան սկսել է բոսնիական «Զմայ օդ Բոսնե» ակումբում։ Մեկ տարի անց նա տեղափոխվել է Սլովենիայի առաջնության «Ցելե» ակումբ, որտեղ անցկացրել է իր կարիերայի ամենաերկար հատվածը։

Մույչինովիչը մեկ մրցաշրջան է անցկացրել Ռուսաստանի առաջնությունում՝ խաղալով Մախաչկալայի «Անժիում»։ Ավելի ուշ նա վերադարձել է Սլովենիայի առաջնություն, որտեղ նրա նոր ակումբը դարձել է «Մուրան»։

2005 թվականին նա վերադարձել է «Ցելե», որտեղ էլ 2016 թվականին ավարտել է ֆուտբոլիստի կարիերան։

2009 թվականին Մարիբորում Սլովենիայի առաջնության բոլոր աստղերի ցուցադրական խաղում Մույչինովիչը բախվել է մրցակից թիմի խաղացողի հետ և լուրջ վնասվածք ստացել։ Հիվանդանոցում պարզվել է, որ կոտրվել է նրա այտոսկրը։ «Ցելեի» դարպասապահի վիրահատությունը բարեհաջող ավարտ է ունեցել։ Այնուամենայնիվ, նա բաց է թողել մրցաշրջանի մնացած մասը։ Այդ մրցաշրջանում «Ցելեի» մարզիչ Սլավիշա Ստոյանովիչը դժվարություններ է ունեցել դարպասապահի դիրքի հետ կապված, քանի որ թիմի մյուս դարպասապահ Ալեքսանդեր Շելիգան վաճառվել էր «Սպարտային» (Ռոտերդամ)։

### Կարիերա ազգային հավաքականում
2001 թվականի փետրվարի 28-ին Զենիցայում տեղի է ունեցած Հունգարիայի ազգային հավաքականի դեմ ընկերական խաղում Ամել Մույչինովիչն անցկացրել է իր միակ հանդիպումը Բոսնիա և Հերցեգովինայի ազգային հավաքականի կազմում՝ Ադնան Գուշոյի փոխարեն խաղադաշտ դուրս գալով ընդմիջումից անմիջապես հետո։ Այդ խաղում նա ոչ մի գոլ բաց չի թողել։

## Ծանոթագրություններ

## Արտաքին հղումներ
* Պրոֆիլը ՌՊԼ-ի կայքում
* 
* 

Կատեգորիա:Անժիի ֆուտբոլիստներ
Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սլովենացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Սուրբ Աստվածածին եկեղեցի (Անգեղակոթ)

**Անգեղակոթի Սուրբ Աստվածածին եկեղեցի**, հիմնադրվել է 17-րդ դարում, Հայ առաքելական եկեղեցի,  գտնվում է՝ Սյունիքի մարզի Անգեղակոթ գյուղում։

Անգեղակոթի գյուղը գտնվում է Սյունիքի մարզում,  Որոտան գետի  ձախափնյա սարավանդի  վրա,  մարզկենտրոնից 108  կմ  հս-արմ.,  ծովի  մակերևույթից 1800 մետր բարձրության վրա։

## Պատկերասրահ

-Անգեղակոթ Սուրբ Աստվածածին եկեղեցի.jpg


## Տես նաև
Պատմամշակութային հուշարձաններ

* Տաթևի վանք
* Տաթևի Մեծ Անապատ
* Քարահունջ
* Վահանավանք
* Բեխի անապատ
* Սուրբ Աստվածածին եկեղեցի (Մեղրու Մեծ թաղ)
* Հալիձորի բերդ
* Բաղակու քար
* Որոտնավանք
* Սուրբ Գրիգոր Լուսավորիչ եկեղեցի (Գորիս)
* Խրիմյան Հայրիկի հուշաքար
* Բղենո-Նորավանք
* Աղիտուի մահարձան
* Հարժիսի քարավանատուն
* Հարանց անապատ
* Ակսել Բակունցի տուն-թանգարան
* Երիցավանք
* Սիսավանի եղեկեցի
* Երնջակ բերդ
* Բաղաբերդ
* Շլորուտի բերդ
* Ուղտասարի ժայռապատկերներ
* Կուլձորի քարայր
* Քաջարանի բանալի

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Սյունյաց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Դեբի Մակոմբեր

**Դեբի Մակոմբեր** (, ), ամերիկացի գրող, սիրավեպերի հեղինակ։

## Կենսագրություն
Մակոմբերը տառապում էր դիսլեքսիայով և ունի միայն միջնակարգ կրթություն։ Որոշելով դառնալ գրող՝ նա նստեց խոհանոցում  գրամեքենայի դիմաց՝ գրելու իր առաջին մի քանի ձեռագրերը, միաժամանակ մեծացնելով իր չորս երեխաներին։ Հինգ տարի անց՝ հրատարակիչների բազմաթիվ մերժումներից հետո նա անցավ ազատ աշխատանքի՝ ամսագրերից մեկում։

Մակոմբերը մասնակցեց գրողի վեպերը համաժողովին, որի ժամանակ նրա ձեռագրերից մեկը ընտրվեց հրապարակման համար, սակայն այն քննադատվել է «Հառլեքին էնթերպրայզիս» ընկերության () խմբագրի կողմից, վերջինս պատռեց այն և նետեց։ Մակոմբերը ծախսեց 10 դոլար և իր «Սրտի երգ» վեպը ուղարկեց Առլեկինի մրցակից «Սիլուէթ բուքս» -ին։ Սիլուէթը գնեց գիրքը, որը դարձավ առաջին ռոմանտիկ վեպը, որը վերանայվեց Publishers Weekly- ի կողմից։

## Ստեղծագործական գործունեությունը
«Աստղային լույս»- ը նրա վեպերից առաջինն էր, որը լույս տեսավ Սիլուէթի հատուկ թողարկման՝ սիրավեպերի շարքում, որն այժմ պատկանում է Առլեքինին։ Մակոմբերը շարունակեց գրել վեպեր սկզբում Սիլուէթի, այնուհետև Առլեքինի համար:1988 թվականին Հարլեքինը խնդրեց Մակոմբերին գրել փոխկապակցված պատմությունների շարք, որոնք հայտնի դարձան որպես «Ռազմածովային նավատորմ» շարք։ Շուտով նա թողարկում է երկու կամ երեք ֆիլմ տարվա ընթացքում։ 1994 թվականին Մակոմբերը սկսեց թողարկել մեկ վերնագրով վեպեր։

## Մրցանակներ
The Christmas Basket: 2003 մրցանակ «РИТА» լավագույն վեպի դափնեկիր

Ծանոթագրություններ

## Արտաքին հղումներ
* Պաշտոնական էջ Գրքերի վաճառք
* Debbie Macomber IMDb.com
* Մակոմբեր Դեբի 

Կատեգորիա:1946 ծնունդներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի կին գրողներ
Կատեգորիա:Ամերիկացի կին վիպասաններ
Կատեգորիա:Բնօրինակում անաղբյուր հոդվածներ
Հերման Հայնրիխ Գոսսեն

**Հերման Հայնրիխ Գոսսեն** (, ), պրուսական տնտեսագետ, առաջինը մաթեմատիկորեն հիմնավորել է սահմանային օգտակարության տեսության հիմնական սկզբունքները, Գոսսենի օրենքների հեղինակ։

## Կենսագրություն
Ծնվել է 1810 թվականի սեպտեմբերի 7-ին, Հռենոսի շրջանի Դյուրեն քաղաքում, որն այդ ժամանակ բռնագրավված էր ֆրանսիացիների կողմից։ Հայրը՝ Գեորգ Ժոզեֆ Գոսսեն (15.12.1780-07.10.1847), ֆրանսիական ծառայությունում աշխատել է որպես հարկահավաք։ Մայրը՝ Մարիա Աննա Մեխթհիլդան (Շոլլ) (22.02.1768-29.06.1833), խորապես հավատացյալ անձնավորություն էր։ Հերմանին և նրա երկու եղբայրներին ծնողները դաստիարակել են խիստ կաթոլիկ հավատքով։ 1824 թվականին ընտանիքը տեղափոխվել է Մուֆֆենդորֆ, նախնական և միջնակարգ կրթությունն ստացել է մի քանի գերմանական քաղաքներում։

1829-1831 թվականներին ստացել է իրավաբանական կրթություն Բոննի համալսարանում, 1831 թվականին շարունակել է ուսումը Բեռլինի համալսարանում, բայց մեկ կիսամյակ սովորելուց հետո վերադարձել է Բոնն, Բեռլինում բռնկված խոլերայի պատճառով։

1834 թվականի հոկտեմբերից մինչև թոշակի անցնելը՝ 1847 թվականը, աշխատել է որպես կրտսեր իրավաբան Քյոլնի պրուսական վարչակազմում։ 1847-1849 թվականներին աշխատել է Քյոլնի ապահովագրական ընկերությունում։ 1854 թվականին հիվանդացել է որովայնային տիֆով, այնուհետև 1857 թվականին թոքային տուբերկուլյոզով, որի հետևանքով էլ մահացել է 1858 թվականի փետրվարի 13-ին Քյոլնում։

## Հիշատակ
1854 թվականին հրատարակված աշխատությունը իր կենդանության օրոք չի գնահատվել, բայց 1878 թվականին տնտեսագետ Վ.Ս. Ջևոնսը ճանաչել է նրա աշխատանքը և դարձրել հայտնի։

Ի պատիվ Գոսսենի՝ 1997 թվականից ի վեր սոցիալական քաղաքականության միության կողմից շնորհվում է ամենամյա Գոսսենի մրցանակ։

## Հիմնական ներդրումը գիտության մեջ
1854 թվականին հրատարակված «Հասարակական փոխանակման օրենքների զարգացում և դրանցից բխող հասարակական առևտրի կանոններ» գրքում Գոսսենը մաթեմատիկորեն հիմնավորել է սահմանային օգտակարության տեսության հիմնական սկզբունքները։

;Գոսսենի երկրորդ օրենքը

Նա տնտեսական կարևոր գործընթացները բացատրում էր սահմանային օգտակարության գաղափարի տեսանկյունից։ Այս օրենքները դիտարկում էին տնտեսական հարաբերությունները մաթեմատիկական տեսանկյունից։ Լեզվի գրության դժվարության և բազմաթիվ բանաձևերի առկայության պատճառով, նրա գիրքը պահպանվել է փոքր թվաքանակով։ Գոսսենի տեսությունը ավստրիական դպրոցի հետ կապված է մի քանի ընդհանուր մեթոդաբանական սկզբունքներով։ Գոսսենը և Մենգերը ելնում էին սահմանային օգտակարության և սահմանային արժեքի գոյությունից։ Սակայն Գոսսենը գների տեսությունը կառուցեց սահմանային օգտակարության հիման վրա, իսկ Մենգերը՝ սահմանային արժեքի հիման վրա, ինչը հիմնովին տարբերակում է նրանց մոտեցումները տնտեսական տեսության վերաբերյալ։

## Մատենագիտություն
* Gossen H. H. Entwickelung der Gesetze des menschlichen Verkehrs, und der daraus fließenden Regeln für menschliches Handeln. — Braunschweig: Friedrich Vieweg & Sohn, 1854.

## Ծանոթագրություններ

Կատեգորիա:19-րդ դարի տնտեսագետներ
Կատեգորիա:Գերմանացի գիտնականներ
Կատեգորիա:Գերմանացի իրավաբաններ
Կատեգորիա:Գերմանացի տնտեսագետներ
Կատեգորիա:Տուբերկուլոզից մահացածներ
Ֆելիքս Մալարդ

**Ֆելիքս Մալարդ** (, ), ավստրալիացի դերասան, երաժիշտ և մոդել։ 2014-2018 թվականներն ընկած ժամանակահատվածում կատարել է Բեն Կիրկի դերը ավստրալիական *[[Հարևաններ]]* օճառային օպերայում։ Հետո կատարել է Քուփերի դերը ամերիկյան «Միասին երջանիկ ենք» հեռուստասերիալում, մինչ հեռուստասերիալի ավարտը, որը կայացել է 2019 թվականին։ Կատարել է Լուկաս Կարավաջոյի դերը Նեթֆլիքսի «Լոքերի բանալիները, Էյդանի դերը՝ «Զոյեի արտասովոր երգացանկը» և Մարկուս Բեյքերի դերը՝ «Ջինի և Ջորջիա» հեռուստասերիալներում։

## Վաղ կյանք
Մեծացել է Ավստրալիայի Մելբուռն քաղաքում։ Մալարդն ունի քույր։ Ընդունվել է Սուրբ Մարիայի անցան քոլեջ և Նահանգապետական քոլեջ։ Տեխնիկական արտադրության բաժնում ստացել է Կրթության վիկտորիական վկայական (VCE) Mallard is a fencer.: Զբաղվել է սպորտով տասը տարեկանից և նույնիսկ հասել է նահանգային և հանրապետական մակարդակների։ Ստացել է երկու բրոնզե մեդալ թիմային աշխատանքում 2012 Victorian National Champions-ի ժամանակ։ 13 տարեկան հասակում մերժվել է մոդելային գործակալության կողմից և ընդունվել է Vivien's Models-ում։ Երաժշտությամբ զբաղվել է դեռ մանկուց և նվագում է կիթառ, դաշնամուր և թմբուկ, նաև երգում է։ Նա եղել է Enemies Alike փանք ռոք բենդի անդամ։ Բենդը կատարումներ է ունեցել Մելբուռնի սրահներում, դպրոցական երաժշտական միջոցառումների ժամանակ և Associated Catholic Colleges նվագախմբերի մրցումների ժամանակ։

## Ֆիլմագրություն

## Ծանոթագրություններ

## Արտաքին հղումներ
* Ֆելիքս Մալարդը Vivien's Models-ում

Կատեգորիա:Ավստրալիացի դերասաններ
Կատեգորիա:Ավստրալիացի երգիչներ
Կատեգորիա:Ավստրալիացի կինոդերասաններ
Կատեգորիա:Ավստրալիացի մոդելներ
Զուռիկ

**Զուռիկ** (), քաղաք Մալթային Հանրապետությունում՝ Մալթա կղզու հարավային շրջանում, երկրի մայրաքաղաք Վալետայից ութ կիլոմետր, Միջերկրական ծովի ափից՝ մեկ կիլոմետր հեռավորության վրա։ Համարվում է Մալթայի ամենահին քաղաքներից մեկը. պատմական փաստաթղթերում առաջին անգամ հիշատակվել է 1436 թվականին։ Քաղաքում պահպանվել են պատմաճարտարապետական բազմաթիվ գեղեցիկ հուշարձաններ։

## Աշխարհագրություն
Ծովի մակերևույթից բնակավայրի միջին բարձրությունը 111 մետր է։ Զբաղեցնում է 10,5 քառակուսի կիլոմետր տարածք։ Վարչականորեն Զուռիկի կազմի մեջ են մտնում նաև հարևանությամբ գտնվող Ֆիլֆլա կղզին և մերձակա մի քանի գյուղ։ Բնակչության թվաքանակը 2014 թվականի մարտի 31-ի տվյալներով եղել է 11.823:

## Տեսարժան վայրեր
* Կապույտ քարանձավ (*Il-Ħnejja*)
* Շառոլլա հողմաղացը
* Շառոլլա հողմաղացի մերձակայքում վերջին ժամանակներս իրականացված հնագիտական պեղումների արդյունքում հայտնաբերված կատակոմբները
* Մեկ տասնյակից ավելի եկեղեցիներ ու մատուռներ

## Պատկերասրահ

Xarolla Windmill.jpg|Շառոլլա հողմաղացը
Church of St Catherine (Żurrieq) 01.jpg|Սբ. Կատերինա եկեղեցին
Blue Grotto.JPG|Կապույտ քարանձավը
Chapel of St. John the Evangelist - April 2016.jpg|Սբ. Հովհաննես մատուռը
Kappella tal-Lunzjata Ħal-Millieri.jpg|Ավետման մատուռը


## Անվանի անձինք
* Կարմենու Վելա (ծնվ. 1950), քաղաքական գործիչ

## Քույր քաղաքներ
Զուռիկը բարեկամական սերտ հարաբերություններ ունի հետևյալ քաղաքների հետ.
* Անգերմյունդե
* Բորգո Մաջորե
* Մորֆու

## Ծանոթագրություններ

## Արտաքին հղումներ
*Զուռիկի տեղական խորհուրդ 
*Żurrieq Parish 

Կատեգորիա:Բնօրինակում անաղբյուր հոդվածներ
Կատեգորիա:Մալթայի բնակավայրեր
Կատեգորիա:Մալթայի քաղաքներ
Անի Շահվերդյան

**Անի Շահվերդյան** (, ), հունական և հայկական ծագմամբ անգլիագիր բանաստեղծուհի, գրող, գրքերի նկարազարդող։

## Կենսագրություն
Ծնվել է 1989 թվականին Երևանում հայ և հույն ծնողների ընտանիքում։ Սովորել է Երևանի Վ․ Բրյուսովի անվան պետական լեզվահասարակագիտական համալսարանի լեզվաբանություն և միջմշակութային հաղորդակցություններ ֆակուլտետում, ստացել բակալավրի աստիճան։ Ավարտելուց հետո յոթ տարի աշխատել է հեռահաղորդակցության ոլորտում որպես վաճառքի մենեջեր։ 2017 թվականին ամուսնու` Գարիկ Շահվերդյանի հետ հիմնել է հեռահաղորդակցական ընկերությունը, որի գլխավոր տնօրենն է այժմ։

## Ստեղծագործությունը
Հեղինակ է չորս գրքի։

Անիի առաջին գիրքը` «Ticket to All-Inclusive Life», ոչ գեղարվեստական ժանրի մոտիվացիոն գիրք է (2018)։ Գիրքն անձնական, ֆինանսական և սոցիալական կյանքում հաջողություններ ձեռքբերելու մասին է։ Այն բաղկացած է երկու գլխից, որոնցից յուրաքանչյուրն ունի մի քանի ենթագրեր` առանձին թեմաների շուրջ։ Երկրորդ գիրքը` «The Cosmos in My Head» բանաստեղծությունների ժողովածուն է, որը նույնպես հրատարակվել է 2018-ին։ Գիրքը բաղկացած է 5 գլխից, որոնցում նկարագրում է իր վաղ կյանքի տրավմաները և թե ինչպես է դրանք հաղթահարել ու ներդաշնակություն գտել կյանքում։ Երրորդ գիրքը` «Contrast» (2019) բանաստեղծությունների ժողովածուն, հակասական զգացողությունների արգասիք է։ 2020-ին հրատարակվել է նրա չորրորդ գիրքը` «Disaster Queen», բանաստեղծական ժողովածուն, որը սիրո, կորստի և վշտի մասին է։ Իր բոլոր բանաստեղծական գրքերը սեփական նկարազարդմամբ են։

## Ծանոթագրություններ

Կատեգորիա:Անգլիագիր հայ գրողներ
Կատեգորիա:Կին գրողներ
Կատեգորիա:Հայ բանաստեղծուհիներ
Կոուլուն

thumb|right|250px|Ցզյուլունը Հոոնկոնգի վարչական քարտեզի վրա
thumb|right|250px|Ցզյուլունի բնակելի երկնաքերները

**Ցզյուլուն**, նաև **Կոուլուն** (, բառացի «Ինը վիշապներ»), Հոնկոնգի քաղաքային գոտու թերակղզային հատվածը (չներառելով Նոր Տարածքները)։ Կազմված է Ցզյուլուն թերակղզուց և Նոր Ցզյուլունից։ Ցզյուլունի արևելյան սահմանը անցնում է Լեյումուն նեղուցով, արևմտյանը՝ Մեյֆուսանչհյունով և Սթոունկատտերզ կղզով, հյուսիսայինը՝ Տեյտա բուրգով և Առյուծի քարով, հարավայինը՝ Վիկտորիա ծոցով։ Ցզյուլունի բնակչությունը  (2006 թ․ տվյալներ) 2 019 533 մարդ է։ Բնակչության խտությունը 43 հազ մարդ/կմ² է։ Թերակղզու տարածքը մոտ 47 կմ² է։ Հոնկոնգ կղզու հետ նրա բնակչությունը կազմում է Հոնկոնգի հատուկ վարչական շրջանի բնակչության 47%-ը։

## Վարչական բաժանում
Թերակղզում տեղակայված շրջաններ․

* Յաուչիմմոն (Yau Tsim Mong, 油尖旺區) — բնակչությունը՝ 281 հազ. մարդ, տարածքը՝ 6,99 կմ²։
* Սամսյոյպոու (Sham Shui Po, 深水埗區) — բնակչությունը՝ 366 հազ. մարդ, տարծքը՝ 9,35 կմ²։
* Կոուլուն-Սիթի (Kowloon City, 九龍城區) —բնակչությունը՝ 363 հազ. մարդ, տարծքը՝ 10,02 կմ²։
* Վոնտայսին (Wong Tai Sin, 黃大仙區) — բնակչությունը՝ 424 հազ. մարդ, տարածքը՝ 9,3 կմ²։
* Կունտհոն (Kwun Tong, 觀塘區) — բնակչությունը՝՝ 588 հազ. մարդ, տարածքը՝ 11,27 կմ²։

## Ծանոթագրություններ

Կատեգորիա:Հոնկոնգ
Կատեգորիա:Ասիայի քաղաքներ
Կատեգորիա:Չինաստանի քաղաքներ
Կատեգորիա:Բնակավայրեր այբբենական կարգով
Պակսե

thumb|right|250px|Վատ Լուանգ տաճարը
**Պակսե** (, «Սե գետի գետաբերանը»), քաղաք Լաոսում, Տյամպասակ նահանգի վարչական կենտրոնը։ Բնակչությունը՝ 119 848 մարդ (2010 թվականի գնահատմամբ)։

## Պատմություն
1713-ից 1946 թվականներին քաղաքը եղել է Տյամպասակ թագավորության մայրաքաղաքը։ Միավորված Լաոսի թագավորությունում Տյամպասակի ընդգրկուկից հետո քաղաքը կորցրեց մայրաքաղաքի կարգավիճակը, սակայն մնաց որպես հարավային Լաոսի ոչ պաշտոնական մայրաքաղաք։

## Տրանսպորտ
Քաղաքում կա միջազգային օդանավակայան, որտեղից կատարվում են չվերթներ դեպի Վիենտյան, Սիեմրեապ և Բանգկոկ։ Մեկոնգի կամուրջը Պակսեն կապում է Թաիլանդի Ուբոնրատչատհանի քաղաքին։

## Տեսարժան վայրեր
Քաղաքում է գտնվում  Տյամպասակի թագավորների նախկին պալատը, որն այժմ վերածվել է հյուրանոցի։ Այստեղ գտնվում է նաև Վան Լուանգ վանքը։ Քաղաքի հյուսիս-արևելքում գտնվում է Բոլավեն սարահարթը, որում գտնվում է ջրվեժների և սրճային տնկատափերի մեծամասնությունը։ Հարավում գտնվում է Վաթ Պհու հին վանքը, ինչպես նաև «Սի Ֆան Դոն» կղզիախումբը, որի կազմի մեջ են  մտնում շուրջ 4000 կղզիներ։

## Ծանոթագրություններ
Կլաուս Գրոտի տուն-թանգարան

**Կլաուս Գրոտի տուն-թանգարան** , գերմանացի բանաստեղծ Կլաուս Գրոտի տոհմական տունը, որը գտնվում է Գոլշտեյնի Հայդե քաղաքում։ Այն տեղակայված է *Լյութենհայդի փողոցի № 48 տանը*, որի մոտակայքում շուկայական հրապարակ է։ 2004 թվականից չի համարվում ինքնուրույն թանգարան, այլ համարվում է Լյութենհայդի թանգարանային համալիրի մի մասը։

## Նկարագրություն
Թանգարանը ստեղծվել է 1914 թվականին` ի հիշատակ Գրոտի կյանքի և ստեղծագործության։ Քաղաքի կողմից տունը ձեռք բերելուց հետո արդեն այդ ժամանակ խարխրված տանը անց են կացվել նշանակալի վերանորոգումներ, որոնց շնորհիվ 1796 թվականին հաջողվել է պահպանել երկթեք շինության սկզբնական համալիրը։ Տունը կահավորվել է քաղաքացիների կողմից նվիրված համապատասխան դարաշրջանի կահույքով։ Մասնավորապես, Գրոտի տոհմական սենյակը վերակառուցվել է ըստ նկարիչ Օտտո Սպեկտերի նկարի։

Թանգարանը պատկերացում է տալիս 19-րդ դարի ջրաղացպանի առօրյա կյանքի մասին։ Գրոտի ընտանիքը ղեկավարել է ալրաղաց այն բանից հետո, երբ Կլաուս Գրոտի պապիկը` Կլաուս Ռեյմեր Գրոտը, ամուսնացել է Կլեն ընտանիքի աղջկա հետ 1790 թվականին։ Մասնավորապես, Լյութենհայդի արհեստավորական նախկին թաղամասում կենցաղը և աշխատավորական կյանքը շատ խիստ միաձուլված էին։ Դրա մասին վկայել են կահավորված սենյակները, ինչպես նաև` ձեռնահարկում ցուցադրված ֆրեզահաստոցները։

Հավաքածուն ներառում է օրգինալ փաստաթղթերի մեծ խումբ Գրոտի առանձնատնից, որոնցից որոշները մշտական ցուցադրության մաս են։ Անձնական իրերը, նկարները և լուսանկարները ևս թանգարանի ինվենտարի մաս են։ Մեծ գրադարանը այժմ պահվում է Քիլի պետական գրադարանում։ Այն մասամբ կազմված է բանաստեղծի մասնավոր սեփականությունից և մասամբ` ստեղծագործություններից, որոնք ավելացել են թանգարանի բացումից հետո։

Ինչպես և Լյութենհայդի թանգարանային համալիրի բոլոր մասերը, տունը ևս 2017 թվականից ճարտարապետության հուշարձան է։

## Ծանոթագրություններ

## Գրականություն
* Inge Bichel, Ulf Bichel, Joachim Hartig (Hrsg.): *Klaus Groth. Eine Bildbiographie*, Heide 1994, .
* Museumsinsel Lüttenheid (Hrsg.): 100 Jahre Klaus-Groth-Museum, Heide 2014.

## Արտաքին հղումներ
* Լյութենհայդ թանգարանային կղզու կայքը

Կատեգորիա:Տուն-թանգարաններ
Կատեգորիա:1914 հիմնադրված թանգարաններ
Կատեգորիա:1914 հիմնադրումներ Գերմանիայում
Կատեգորիա:Շլեզվիգ-Հոլշտայնի թանգարաններ
Ահսան Աքբար

**Ահսան Աքբար**, (, ), բանգլադեշյան ծագումով անգլիացի գրող։

## Վաղ կյանքը
Աքբարը ծնվել է Լոնդոնում և հետագայում մեծացել է Բանգլադեշի մայրաքաղաք Դաքքայում մինչև 16 տարեկանը, երբ վերադարձել է Միացյալ Թագավորություն։ Նա Էքսետերի համալսարանում ուսումնասիրել է տնտեսություն, աշխատել որպես վինիլային սկավառակներ վաճառող, գրավաճառ, Լոնդոնյան Սիթիում և Հարավաարևելյան Ասիայում՝ որպես բաժնետեր։

Ակբարը նկարագրել է 1980-ական թվականների աճը՝ որպես թերություններով փորձ։ «Ժամանցը քիչ էր,- ասում էր նա,- գնդախաղ չկար, հեռուստատեսությամբ ոչ մի հատուկ բան չկար»։ Ժամանցը հիմնականում բացակայում էր, ամեն ինչ տեղի էր ունենում այլ վայրերում, և իր երևակայությունը իշխում էր։

## Կարիերա
2013 թվականի նոյեմբերին հրատարակվում է Ակբարի առաջին գիրքը՝«Սատանայի բութ մատի դրոշմը»։ Այն պոեմների ժողովածու է, որը հրատարկության սկզբից էլ արժանացել է քննադատների ճանաչմանը։ Գիրքը ներառվել է Լոնդոնի ՍՕԱՍ համալսարանի անգլիական գրականության ընթերցման ծրագրում։

Այժմ Ակբարն աշխատում է մի վեպի վրա, գրել է «Հեռագրի», «Լոս Անջելես Թայմսի», «Վասաֆիրիի», «Գրանտայի», «Դաքքա Թրիբյունի» և այլ միջազգային հրատարակչությունների համար։ Նրա «Ծառն առանց արմատների» պոեմը ընտրվելէ Դաքքան «Մայրաքաղաքներում» ներկայացնելու համար, որը աշխարհի բոլոր մայրաքաղաքների մասին ժողովածու է։ Ժողովածուն հրատարկվել է 2016 թվականին «Bloomsbury International»-ում։

Ակբարը Դաքքայի գրական փառատոնի տնօրենն է (նախկինում հայտնի՝ որպես Դաքքայի Հայ փառատոն)։ Նա անգլիական *Bengal Lights* գրական ամսագրի վարչության անդամ է և  WMC Camden College-ի կառավարիչ։

Ակբարը Գրանտայի և Վասաֆիրի համար այլ վայրերում կազմակերպել է Բանգլադեշի գրականությունը։

## Գրքերը

## Տես նաև

* Բրիտանական Բանգլադեշ
* Բրիտանիայի բանգլադեշցիների ցուցակ

* Անգլիացի գրողների ցուցակ
* Կատարողների ցուցակ

## Ծանոթագրություններ

## Արտաքին հղումներ
* 
* Akbar, Ahsan. Ahsan Akbar decodes Glastonbury for the Rookie. *[[The Telegraph (Calcutta)|The Telegraph]]*. 25 July 2013

Կատեգորիա:1983 ծնունդներ
Կատեգորիա:Անգլալեզու բանաստեղծներ
Կատեգորիա:Ապրող անձինք
Կատեգորիա:Բրիտանացի գրողներ
Կատեգորիա:Մուսուլման գրողներ
Suki to Iwasetai

"**Suki to Iwasetai**", հարավկորեա-ճապոնական գըրլ բենդ Iz*One-ի դեբյուտային սինգլը։

## Թրեք լիստ

## Չարթեր

## Հավաստագրումներ

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Սուրբ Գևորգ Զորավար եկեղեցի

**Սուրբ Գևորգ Զորավար եկեղեցի** Միկոլայիվ քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ուկրաինայի հայոց թեմին, գտնվում է Ուկրաինայի Նիկոլաևի մարզում։ Համակարգում է Միկոլայիվ քաղաքում բնակվող առաքելական ուկրաինահայության հոգևոր կյանքը։ Կառուցման սկիզբը եղել է 2008 թվականին, ավարտվել է 2021 թվականին։

## Պատմություն
2008-ին Նիկոլաևում սկսվեց հայկական եկեղեցու շինարարությունը։ Դրա նախագիծը վստահվեց հայտնի Նիկոլաևի ճարտարապետ Վադիմ Պոպովին։ Որպես նախատիպ եղավ  Էջմիածնի Սուրբ Հռիփսիմե եկեղեցին։
Հայաստանից բերված հրաբխային տուֆը դարձավ կառույցի պատերի երեսպատման նյութը։ Բոլոր աշխատանքներն ավարտվել են 2012-ի նոյեմբերին։

## Ճարտարապետություն
Եկեղեցին ծածկված է սալիկներով, կամարակապ պատուհանները երկարավուն են և նեղ։ զանգակատունը ունի վեց սյուներ։ 
Շենքի ներսում, նրա նկուղային հարկում, կա ընդարձակ դահլիճ, որտեղ կատարվում են հոգևոր արարողություններ։

## Տես նաև
* Սուրբ Գրիգոր Լուսավորիչ եկեղեցի (Օդեսա)

## Ծանոթագրություններ

Կատեգորիա:Նիկոլաևի եկեղեցիներ
Կատեգորիա:Ուկրաինայի հայոց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:21-րդ դարի հայկական վանքեր և եկեղեցիներ
Նասիբյան

**Նասիբյան**, հայկական ազգանուն։

## Ազգանունը կրողներ
* Նիկոլայ Նասիբյան (1920-1955), բժիշկ
* Ագապի Նասիբյան (1929-2018), պատմաբան, փիլիսոփայական գիտությունների դոկտոր։
* Հրաչիկ Պավելի Նասիբյան (1957), Արցախի Հանրապետության պետական գործիչ։
* Սարգիս Նասիբյան (1990), ֆուտբոլիստ։
* Սեդա Սարգսի Նասիբյան (1947), տնտեսագետ։
* Սմբատ Անուշավանի Նասիբյան (1965), գործարար-տնտեսագետ։

## Գրականության մեջ
* **Ն. Նասիբյան**, հանդիպում է Վարդգես Պետրոսյանի «Վերջին գիշերը» պատմվածքի բնաբանում։
* * *Նիկոլայ Նասիբյան*, Վարդգես Պետրոսյանի «Հայկական էսքիզներ» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Արաբերեն հիմքով ազգանուններ
Մանհիայի պալատ

**Մանհիայի պալատ**, աշանտիխենյաններ դինաստիայից Աշանտի արքայի նստավայրը։ Գտնվում է Աշանտի թագավորության մայրաքաղաք Կումասիում, Աշանտի շրջանում։ Առաջին պալատը ներկայումս համարվում է թանգարան։ Օպոկու Վարե II թագավորը հին պալատից ոչ հեռու կառուցվել է նոր պալատի շենքը. հին շենքում տեղակայվել է թանգարանը, իսկ նոր շենքում` Օսեյ Տուտու II թագավորի նստավայրը։

## Պատմություն
1874 թվականին 3-րդ անգլո-աշանտիսկյան պատերազմում ավերված պալատի փոխարեն բրիտանացիները 1925 թվականին կառուցել են այս պալատը։ Բրիտանացիները հիացած էին պալատի նախնական չափերից և նրա մեջ պահվող հավաքածուներից, մասնավորապես` «տարբեր լեզուներով գրքերից», բայց Ոսկե Գահի պատերազմի ընթացքում (երբ աշանտները հրաժարվել են գահը հանձնել Ոսկե Ափի նահանգապետին), անգլիացիները պայթեցրել են պալատը։

Երբ Նանա Պրեմեխ I-ը վերադարձել է Սեյշելյան կղզիների աքսորից, նրան առաջարկել են նոր պալատի շենքը` բնակության համար։

Հին պալատը դարձվել է թանգարան 1995 թվականից հետո, երբ պատրաստ է եղել պալատի նոր շենքը։ Օպոկու Վարե II-ն առաջին աշանտիխենեն էր, որ ապրել է նոր պալատում (մինչև 1999 թվականին իր մահը)։ Ներկայիս աշանտիխենե Օսեյ Տուտու II-ը նույնպես ապրում է նոր պալատում։

Պալատի բակում անցկացվում են աշանտի ժողովրդի բազմաթիվ ավանդական ծիսակատարություններ։ Դրանց թվում են նաև Ադաե փառատոնը` յուրաքանչյուր վեցերորդ կիրակին, երբ աշանտիխենեի ենթակաները և հպատակ առաջնորդները նվերներ են բերում նրա համար։

## Ծանոթագրություններ

Կատեգորիա:1920-ականներին կառուցված պալատներ
Կատեգորիա:1925 թվականի կառուցված շենքեր և շինություններ
Կատեգորիա:1925 կառուցումն ավարտված շենքեր և կառույցներ
Կատեգորիա:Կումասի
Ուգանդայի թանգարան

**Ուգանդայի թանգարան** (), բացվել է 1908 թվականին, Կամպալայում, Ուգանդայի պատմական բնակչության մշակույթը հավաքելու, ուսումնասիրելու, փաստաթղթավորելու և ցուցադրելու նպատակով։

## Թանգարանի մասին
Թանգարանում ցուցադրվում են ճարտարապետական, հնէաբանական և պատմաազգագրական բնույթի իրեր։

Թանգարանն այցելությունների համար բաց է ժամը 10-ից մինչև 18-ը։

## Պատմություն
Թանգարանը բացվել է 1908 թվականին, սիկհերի տաճարում, որը տեղակայված է Լուգարդա ամրոցում, Կամպալ ժայռի վրա։ 1941 թվականին թանգարանը տեղափոխել են Մակերերի գեղեցիկ արվեստների դպրոց։ 1954 թվականին ևս մեկ անգամ տեղափոխվել է Կիտանտ ժայռի վրա։  
  
2011 թվականին քննարկվում էր թանգարանը քանդելու հարցը, քանի որ ցանկանում էին դրա փոխարեն կառուցել 60 հարկանի առևտրի կենտրոն, որի երկու հարկը կարող էին հատկացնել թանգարանի համար։ Այդ ծրագրերը ժողովրդի մոտ խոր անհանգստություն են առաջացրել, որը առաջին հերթին կապված է այն բանի հետ, որ նման աշխատանքների ժամանակ կարող են անվերադարձ ոչնչացվել պատմական ժառանգության խոցելի մասը։

## Ծանոթագրություններ

## Արտաքին հղումներ
* Ուգանդայի թանգարանի պաշտոնական կայքը

Կատեգորիա:Ուգանդայի թանգարաններ
Կատեգորիա:1908 հիմնադրված թանգարաններ
Կատեգորիա:1908 հիմնադրումներ Աֆրիկայում
Մենք կարող ենք հերոս լինել

**«Մենք կարող ենք հերոս լինել»** (), սուպերհերոսական ֆիլմ` նկարահանված Ռոբերտ Ռոդրիգեսի սցենարի հիման վրա։ «Շնաձուկ տղայի և Լավա աղջկա արկածները» (2005) և «Լրտեսների երեխաները» ֆիլմերի սփին օֆֆն է։

Ֆիլմը թողարկվել է Netflix-ում 2020 թվականի դեկտեմբերի 25-ին։

## Սյուժե
Այն բանից հետո, երբ Երկրի սուպերհերոսներին առևանգում են այլմոլորակային զավթիչները, նրանց երեխաները հավաքվում են մեկ թիմի կազմում և սովորում միասին աշխատել՝ աշխարհին և իրենց ծնողներին փրկելու համար։

## Դերերում
* Յա-Յա Գոսելին – *Տիկին Մորենո
*[[Պրիանկա Չոպրա]] – *միսս Գրանադա
*Պեդրո Պասկալ – *Մարկուս Մորենո
*Քրիստիան Սլեյթեր – *Տեխ-նո Բոյդ
*Բոյդ Հոլբրուկ – *Հրաշագործ
* [[Սոն Կան]] – *Ակնթարթային
*Թեյլոր Դուլի – *Լավա
*Ջեֆրի Ջ. Դաշնաու – *Շարքբոյ
*Ակիրա Աքբար – *Շարժվիր առաջ
*Այզիա Ռասել-Բեյլի – *Շարժվիր հետ
*Էնդի Ուոկեն – *Անիվ
*Էնդրյու Դիաս – *Ծամածռություն անող
* Դիլան Հենրի Լաու – *Նեսպեշ
*Լիոն Դանիելս – *Մակարոն
*Հալա Ֆինլի – *Օհո
*Նեյթան Բլեր – *Անակնկալ
* Լոտուս Բլոսսոմ – *Ա Կապելլա Վոկս
*[[Հեյլի Ռայնհարտ]] – *Միսս Վոքս
*Ջեյմի Պերես – *անտեսանելի աղջիկ
* Վիվիեն Լայրա Բլեր – *Գուպի, Շարկբոյի և Լավայի դուստրը
*Ադրիանա Բարրասա – *Անիտո Մորենոյի տատը
*[[Քրիստոֆեր Մաքդոնալդ]] – *Ամերիկայի նախագահ Նիլ Անամի
*Բրանթլի Հեյլբրոն – *Քրաշին Լոու
* Բրետանի Պերի-Ռասել - *Կարմիր կայծակային կատաղություն*
* Ջ. Քվինթոն Ջոնսոն — *Բոսորագույն լեգենդ''

## Ստեղծում
### Նախաատրաստում
2019 թվականի օգոստոսին հայտարարվել է, որ Ռոբերտ Ռոդրիգեսը կլինի Netflix-ի համար իր Troublemaker Studios ընկերության միջոցով նկարահանվելիք «Մենք կարող ենք հերոս լինել» սուպերհերոսական ֆիլմի սցենարիստը, ռեժիսորը և պրոդյուսերը։

### Պատրաստում ՝ դերասանների
2019 թվականի օգոստոսին հայտարարվել է նաև, որ ֆիլմի գլխավոր դերում նկարահանվելու է Պրիյանկա Չոպրան։ Նրա հետ ֆիլմում կնկարահանվեն նաև Քրիստիան Սլեյթերը, Յա-Յա Գոսսելինը, Ակիրա Ակբարը, Հեյլի Ռեյնհարտը, Էնդի Ուոկենը, Էնդրյու Դիասը, Պեդրո Պասկալը, Սոն Կանը, Բոյդ Հոլդբրուկը, Հալա Ֆինլին, Իսայա Ռասել-Բեյլին, Լոտուս Բլոսսը, Լայոն Դենիելսը, Նաթան Բլեյրը, Վիվիեն Լիրա Բլեյրը, Ադրիանա Բարասը, Բրիտանի Փերի-Ռասելը, Քրիստոֆեր Մաքդոնալդը, Ջ. Քվինթոն Ջոնսոնը և Դիլան Հենրի Լաուն։

### Նկարահանումներ
Նկարահանումներն սկսվել են 2019 թվականի օգոստոսին Տեխասում։

## Թողարկում
Ի սկզբանե նախատեսվում էր, որ կինոնկարը թողարկվի 2021 թվականի հունվարի 1-ին, բայց հետո պրեմիերան տեղափոխվել է 2020 թվականի դեկտեմբերի 25-ին։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Անգլերեն ֆիլմեր
Կատեգորիա:Ռոբերտ Ռոդրիգեսի ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր սուպերհերոսների մասին
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Տեխասում նկարահանված ֆիլմեր
Սուրբ Ամենափրկիչ եկեղեցի (Մեծ Թաղեր)

**Սուրբ Ամենափրկիչ եկեղեցի (Մեծ Թաղեր)**, Հայ առաքելական եկեղեցի, որը կառուցվել է 19-րդ դարում։ Գտնվում է Արցախի Հանրապետության Հադրութի շրջանի Մեծ Թաղեր գյուղում։ 2020 թվականի պատերազմի հետևանքով Մեծ Թաղեր գյուղը, ինչպես և ամբողջ Հադրութի շրջանը օկուպացված են Ադրբեջանի կողմից։

Մեծ Թաղերի Սուրբ Ամենափրկիչ եկեղեցին կառուցվել է 1846 թվականին։ Միանավ բազիլիկ տիպի կառույց է, որը կառուցված է կոպտատաշ և սրբատաշ քարերից։ Եկեղեցին ունի մեկ մուտք, որը գտնվում է հյուսիսային կողմում, իսկ մուտքի բարավորին կա շինարարական արձանագրություն։ Եկեղեցին ունի նաև մկրտության ավազան։ Եկեղեցու պատերի մեջ կան ագուցված խաչքարեր և այլ քանդակազարդեր, այդ հանգամանքը հիմք է տալիս ենթադրել, որ եկեղեցու կառուցման համար օգտագործվել են նաև մեկ այլ հին շինության մնացորդներ։ 2021 թվականին ադրբեջանական օկուպացիայից հետո եկեղեցու արևելյան հատվածը ոչնչացվել է, նաև հողին են հավասարեցվել Մեծ Թաղեր գյուղի 19-րդ դարի գերեզմանատունը։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:19-րդ դարի հայկական վանքեր և եկեղեցիներ
Կատեգորիա:Հադրութի շրջանի վանքեր և եկեղեցիներ
Ջոն Մըրֆի

**Ջոն Ջ. Մըրֆի** (, ), ամերիկացի ֆինանսական շուկայի վերլուծաբան։ Համարվում է միջշուկայական տեխնիկական վերլուծության հայրը****: Նա հեղինակել է մի քանի գիրք, այդ թվում՝ «*Ֆյուչերսային շուկաների տեխնիկական վերլուծությունը»*։ Հետագայում նա վերանայել և ընդլայնել է այս գիրքը՝ անվանելով  «*Ֆինանսական շուկաների տեխնիկական վերլուծություն»:*

## Կենսագրություն
Ավարտելով համալսարանը 1960-ականների վերջին հումանիտար գիտությունների ուղղվածությամբ՝  Մըրֆին աշխատանք էր փնտրում *Wall Street-*ում։ Նրա առաջին աշխատանքը եղել է CIT ֆինանսական կորպորացիայում, որտեղ նա աշխատել է որպես պորտֆելի կառավարչի օգնական և կառուցել է բաժնետոմսերի գրաֆիկներ։ 1970-ականների սկզբին աշխատել է Merrill Lynch-ի ապրանքային բաժնում, որտեղ հետագայում ստացավ Տեխնիկական վերլուծության գծով տնօրենի պաշտոնը։ 1980-ականներին Մրֆին սկսեց աշխատել որպես խորհրդատու և անցկացնում էր երեկոյան դասընթացներ Նյու Յորքի Ֆինանսների ինստիտուտում։ Դասախոսելու տարիներին նա գրել է նաև իր առաջին գիրքը՝  «Ֆինանսական շուկաների տեխնիկական վերլուծություն»։

*«Ֆյուչերսային շուկաների տեխնիկական վերլուծությունը»-ը* համարվում է տեխնիկական վերլուծության ստանդարտ օրինակ և լայն տարածում ունի։ «*Միջշուկայական վերլուծություն.* *համաշխարհային շուկայական հարաբերություններից ստացվող շահույթը»* շուկայի տեխնիկական վերլուծաբանների ասոցիացիայի՝ շուկայի ուսումնասիրման հիմնական աղբյուրն է։

Նա շեշտը դնում էր ETF-ների օգտագործման վրա՝ ակտիվների տեղաբաշխման և ոլորտի ռոտացիայի ռազմավարությունների, ինչպես նաև համաշխարհային առևտրի իրականացման վրա։ Նա եղել է StockCharts.com-ի գլխավոր տեխնիկական վերլուծաբանը։  Նրա ներդրումային տեսակետը հայտնվել է *Barron's-ում:*

Նա աշխատել է Bloomberg TV-ում, CNN Moneyline-ում, Nightly Business Report-ում, *Wall Street թերթում ՝ Լուի Ռուկեյզերի հետ* և 7 տարի՝ CNBC-ում։

## Մրցանակներ
* 1992 թ. տեխնիկական վերլուծաբանների միջազգային ֆեդերացիայի կողմից համաշխարհային տեխնիկական վերլուծության մեջ կատարված նշանակալի ներդրում։
* 2002 թ. շուկայի տեխնիկական վերլուծաբանների ասոցիացիայի ամենամյա մրցանակ։
* Տեխնիկական վերլուծաբանների միության անդամ։

## Աշխատություններ
* 
* 
* 
* 
* Առևտրային գաղտնիքներ. Գծապատկերը հեշտացնում է։ Ջոն Ջ. Մրֆի։ 

## Ծանոթագրություններ

Կատեգորիա:Ամերիկացի տնտեսագետներ
Կատեգորիա:Ամերիկացի ֆինանսիստներ
Կատեգորիա:Տնտեսագետներ
Սալնապատի վանք

**Սալնապատի վանք** (հայտնի է նաև՝ **Սուրբ Գրիգորի վանք**, **Սալնաձորի անապատ**), Հայ առաքելական եկեղեցի, որը գտնվում է Վան քաղաքից դեպի հարավ-արևելք՝ մոտ 6-կմ հեռավորության վրա՝ Վարագայ լեռան մոտ։ Վանքը հիմնադրվել է 302-325 թվականներին։ Ըստ որոշ արձանագրությունների, վանքը հիմնել է Գրիգոր Լուսավորիչը, երբ այցելել է Վան քաղաք՝ փնտրելու Սուրբ Հռիփսիմե կույսի բերած Սուրբ Խաչափայտի մասունքը։

## Ճարտարապետություն
Վանքը բաղկացած էր Սուրբ Աստվածածին և Սուրբ Կարապետ եկեղեցիներից և մեկ ժամատնից, տարածքը պարիսպապատ էր, ուներ նաև վանականների ու ուխտավորների համար նախատեսված առանձին շինություն։ Սուրբ Աստվածածին եկեղեցին ուներ 10 մետր երկարություն և 8 մետր լայնություն, իսկ բարձրությունը 7 մետր էր։ Ուներ 6 որմնասյուներ, նրանց վրա կային պայտաձև կամարներ, որոնցից 4-ի վրա հենված էր գմբեթը, իսկ մյուս 2-ը նախնական խորանների փոխարինող խորշեր էին։ Կոզակը կիսաբոլոր էր և կողքերին ուներ մեկական խորաններ, որոնցից աջակողմյանը ծածկված էր սեպագրի արձանագրություններով։ Եկեղեցում պահվում էր Գրիգոր Լուսավորիչի ճկույթի մասունքը՝ ամփոփված ականակուռ խաչի մեջ։ Վանքից քիչ հեռու կար նաև փոքրիկ մատուռ։ Ըստ տեղացիների, այդ մատուռը կառուցվել է այն տեղում, որտեղ Գրիգոր Լուսավորիչը աղոթել է։ Ձորակում՝ առվակի ափին, կային 2 ժայռ քարեր, որտեղ Սուրբ Հռիփսիմե կույսը սովորություն է ունեցել նստելու։

Եկեղեցու առջև Սուրբ Կարապետ եկեղեցին էր, այն իր ճարտարապետությամբ շատ նման էր Սուրբ Աստվածածին եկեղեցուն։ Եկեղեցին ութանկյուն գմբեթավոր էր։ 1873 թվականին վանք է այցելել Երեմիա Տևկանցին։ Նրա խոսքերով վանքը առանց միաբանների է եղել և ունեցել է ընդամենը մեկ վանահայր՝ Յակոբ Վարդապետ Շապաղլենը։ Այնտեղ եղել է նաև մեկ մշակ, մեկ գառնարած, մեկ տնտես՝ իր 2 որդիների հետ։ Վանքը պատկանել է Վան-Տոսպի թեմին։ 1909 թվականին Ա-Դոյի հայտնած տվյալներով, վանքն այդ ժամանակ հարուստ չի եղել, ունեցել է ընդամենը 120 ոչխար և 30 չափ այլ անասուններ։ Վանքում եղել է գիշերօթիկ դպրոց-որբանոց, որը բացվել էր 1898 թվականին, որի ծախսերը հոգում էին Հայոց պատրիարքարանի միջոցներով։ 1909 թվականին որբանոցն ունեցել է 40 սան։

## Ծանոթագրություններ

Կատեգորիա:4-րդ դարի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Վանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Բոյան Նաստիչ

**Բոյան Նաստիչ** (, ), բոսնիացի և սերբ ֆուտբոլիստ, «Յագելոնիա» ակումբի և Բոսնիա և Հերցեգովինայի ազգային հավաքականի պաշտպան։

## Ակումբային կարիերա
Բոյան Նաստիչը ֆուտբոլ սկսել է պարապել «Վլասենիցա» ակումբի մանկական թիմում։

2009 թվականին պատանեկան մրցաշարում Նաստիչին նկատել են սերբական «Վոյվոդինայի» սկաուտները, և նա շուտով միացել է Նովի Սադի թիմին։ 2012 թվականի ապրիլի 7-ին նա իր նորամուտն է նշել հիմնական կազմում՝ խաղադաշտ մտնելով «Ռադի» հետ խաղում։ Այդ խաղը 2011/12 մրցաշրջանում այդպես էլ միակը մնաց պաշտպանի համար։ Հաջորդ տարի նա մասնակցել է առաջնության 14 հանդիպման։ 2013 թվականի հուլիսի 11-ին նա իր առաջին խաղն է անցկացրել եվրոպական մրցաշարում՝ փոխարինման դուրս գալով Եվրոպայի լիգայի մալթական «Հիբերնիանսի» դեմ որակավորման փուլի խաղում։ Եվրոպական երկրորդ կարևորագույն մրցաշարի հունգարական «Հոնվեդի» դեմ հաջորդ խաղում պաշտպանը խաղադաշտից հեռացվել է 21-րդ րոպեին։

Սերբիայի 2013/14 առաջնության 22-րդ տուրի Բելգրադի «Պարտիզանի» դեմ խաղում արդեն 12-րդ րոպեին նա ստացել է երկու դեղին քարտ՝ հեռացվելով խաղադաշտից։ Նաստիչը «Վոյվոդինայի» կազմում նվաճել է Սերբիայի 2013/14 մրցաշրջանի գավաթը՝ մասնակցելով մրցաշարի 2 հանդիպման։

2014 թվականի մայիսի 25-ին Բոյանը խփել է առաջին գոլը իր պրոֆեսիոնալ կարիերայում։

Նաստիչը «Վոյվոդինայից» հեռացել է 2016 թվականին՝ տեղափոխվելով բելգիական «Գենկ», որի հետ 2018/19 մրցաշրջանում նվաճել է Բելգիայի Սուպերգավաթը։ Այնտեղ խաղացել է մինչև 2019 թվականի հունվար, երբ վարձավճարով տրվել է բելգիական մեկ այլ ակումբի՝ «Օստենդեին»։ Վեց ամիս այդ թիմում խաղալուց հետո, նա վերդարձել է «Գենկ», սակայն ոչ մի խաղի չի մասնակցել և սեպտեմբերին ազատ գործակալի կարգավիճակով տեղափոխվել է բելառուսական «ԲԱՏԷ» (Բորիսով), որի կազմում երկու անգամ նվաճել է այդ երկրի գավաթը։

2021 թվականի հունվարի 27-ին 300 հազար եվրոյով Նաստիչին գնել է լեհական «Յագելոնիան»։

## Կարիերա ազգային թիմում
Բոյանը 4 խաղ է անցկացրել Սերբիայի մինչև 17 տարեկանների պատանեկան հավաքականում, մեկ խաղ՝ նույն երկրի երիտասարդական հավաքականում (մինչև 21 տարեկան)։ Այժմ խաղում է Բոսնիա և Հերցեգովինայի ազգային հավաքականում, որի կազմում անցկացրել է 5 խաղ։

## Նվաճումներ
; «Վոյվոդինա»

* Սերբիայի գավաթակիր՝ 2013/14

; «Գենկ»

* Բելգիայի սուպերգավաթակիր՝ 2018/19

; «ԲԱՏԷ»

* Բելառուսի գավաթի հաղթող **(2)**՝ 2019/20, 2020/21

## Ծանոթագրություններ

## Արտաքին հղումներ
* 
*   
* Պրոֆիլը՝ «Վոյվոդինայի» կայքում

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:ԲԱՏԷ-ի ֆուտբոլիստներ
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օստենդեի ֆուտբոլիստներ
Մարթա Շեբեշտիեն

**Մարթա Շեբեշտիեն** (, ), հունգարացի ժողովրդական վոկալիստ, կոմպոզիտոր և դերասանուհի։

## Վաղ կյանք
Շեբեշտիենը ծնվել է Բուդապեշտում, Հունգարիա։ Նրա մայրը կոմպոզիտոր է, եղել է Զոլտան Կոդայի ուսանողը։ Հայրը եղել է տնտեսագետ և գրող։ Երբ Շեբեշտիենը յոթ տարեկան էր, հայրը, որպես այցելու պրոֆեսոր (Ֆորդ հիմնադրամի դրամաշնորհով) վերադառնալով ԱՄՆ-ից, Սմիթսոնյան ինստիտուտից տուն էր բերել էթնիկ երաժշտության ձայնագրությունների մեծ հավաքածու։ Շեբեշտիենը սովորել է Բուդապեշտի քերականական դպրոցում՝ Միկլոշ Ռադնոտիի մոտ։

## Գործունեություն
Շեբեշտիենը հունգարական Muzsikás ժողովրդական խմբի հիմնադիր անդամ է։ Հայտնի է Սոմոգիի և Տրանսիլվանիայի ժողովրդական երգերի մշակումներով, որոնց մի մասը տեղ է գտել Deep Forest-ի Boheme ալբոմում, որը 1996 թվականին արժանացել է Գրեմմի մրցանակի՝ լավագույն համաշխարհային երաժշտական ալբոմի համար։ Նա նաև մշակել է հինդի, իդիշ, սերբական, բուլղարական, սլովակական ժողովրդական երգերը հունգարական ավանդական ոճով։ Երգել, ինչպես նաև նյութեր է ամբողջացրել Towering Inferno-ի Kaddish ալբոմի համար (Ռիչարդ Վոլֆսոն և Էնդի Սաունդերս, 1993)։ 2008 թվականին թողարկված *Big Blue Bal* ալբոմից կատարել է  "Rivers" երգը։

Շեբեշտիենի "Szerelem, szerelem" երգը, որը կատարել է Muzsikás խմբի հետ, ներկայացվել է «Անգլիացի հիվանդը» ֆիլմում (1996)։ Muzsikás-ի հետ համատեղ ձայնագրած ևս երեք երգ ներառվել է «Ghibli» կինոընկերության կողմից լույս տեսած Դեռ երեկ անիմե ֆիլմում՝ "Teremtés" («Արարում»), "Hajnali nóta" («Առավոտյան երգ»), and "Fuvom az énekem" («Երգում եմ իմ երգը»)։ Կոստա Գավրասի 1989 թվականին նկարահանած «Երաժշտական արկղ» ֆիլմում ներկայացվել է Շեբեշտիենի «Mária altatója» երգը։

2010 թվականի հունիսի 1-ին Շեբեշտիենն արժանացել է ՅՈՒՆԵՍԿՕ-ի խաղաղության արվեստագետ կոչմանը։

## Ընտրված սկավառակագրություն
### Որպես առաջնային արտիստ
* *Márta Sebestyén and Muzsikás* (Hannibal, 1987)
* *Apocrypha* (Hannibal, 1992)
* *Kismet* (Hannibal, 1996)

### Էնդի Իրվայնի և Դեյվի Սփիլանի հետ
* *EastWind* (Tara, 1992)

### Այլ արվեստագետներրի հետ
* *The Rough Guide to the Music of Eastern Europe* (World Music Network, 1999)
* *Big Blue Ball* (Real World, Rykodisc, 2008)

## Ծանոթագրություններ

## Արտաքին հղումներ
* Márta Sebestyén official website (Hungarian) 
* Márta Sebestyén official website (English) 
* ''Deep Forest'' official website
* ''Muzsikás'' official website

Կատեգորիա:Հունգարացի երաժիշտներ
Կատեգորիա:Հունգարացի երգչուհիներ
Կատեգորիա:Հունգարացի դերասաններ
Կատեգորիա:Հունգարացի կոմպոզիտորներ
Կատեգորիա:«Գրեմմի» մրցանակի դափնեկիրներ
Կատեգորիա:Հունգարացի արվեստագետներ
Դինգլի

**Դինգլի** (), գյուղ Մալթայի Հանրապետությունում՝ Մալթա կղզու հյուսիսային շրջանում, երկրի մայրաքաղաք Վալետայից 13 կիլոմետր, մերձակա խոշոր բնակավայրից՝ Ռաբաթ քաղաքից՝ երկու կիլոմետր հեռավորության վրա։ Ծովի մակերևույթից բարձրությունը 250 մետր է, որը ամենաբարձր կետերից մեկն է Մալթայում։ Մերձակա ծովեզրյա ժայռերից ոչ միայն ծովային հոյակապ տեսարաններ են բացվում, և երևում է ոչ միայն հարևանությամբ գտնվող Ֆիլֆլա կղզին, այլ նաև՝ Բուսկետի պարտեզ-այգիները, Վերդալա պալատը... 2014 թվականի մարտի 31-ի տվյալներով Դինգլիի բնակչության թվաքանակը եղել է 3.608:

## Ստուգաբանություն
Ուսումնասիրողների կարծիքով բնակավայրը անվանակոչվել է Սուրբ Հովհաննեսի ուխտի (օրդենի) անգլիացի ասպետ սըր Թոմաս Դինգլիի պատվին, ով այդ վայրերում ընդարձակ կալվածքներ է ունեցել։

## Պատմություն
Դինգլիի ներկայիս տարածքում ու նրա շրջակայքում իրականացված հնագիտական պեղումների արդյունքում հայտնաբերվել են փյունիկյան, կարթագենյան և հինհռոմեական ժամանակների ժայռափոր գերեզմաններ, ինչպես նաև հինհռոմեական բաղնիքների ու այլ շինությունների մնացորդներ։

Ներկայիս Դինգլիի ու Բուսկետ Գարդենսի միջակայքում մինչև 16-րդ դարի սկիզբը գոյություն է ունեցել մի փոքրիկ գյուղակ՝ *Ħal Tartarni* անվանումով, որը դեռ 1436 թվականին ստացել է առանձին եկեղեցական ծխի կարգավիճակ՝ դառնալով Մալթայում այդպիսի կարգավիճակ ստացած առաջին տասը բնակավայրերից մեկը։ Այդ ժամանակներում այստեղ գործել է Սուրբ Դոմենիկա հին եկեղեցին, որը ներկայումս ավերակ է, բայց դեռ կանգուն է այդ նույն սրբին նվիրված մատուռը, որը կառուցվել է 1669 թվականին։

Ժամանակի ընթացքում գյուղն աստիճանաբար տեղափոխվել է ներկայիս վայրը, իսկ նախկին գյուղատեղին միացվել է մշակվող գյուղատնտեսական տարածքներին։

## Տեսարժան վայրեր
* Դինգլիի ժայռերը
* *Ta’ Dmejrek* - Մալթայի ամենաբարձր կետը
* Ավետման ծխական եկեղեցին, XIX դար
* Սբ. Մարիամ Մագդաղենացու մատուռ, 1646 թ.
* Սբ. Դոմենիկի մատուռ, 1669 թ.

## Պատկերասրահ

Dingli cliffs 1 (6796011386).jpg|Ծովեզրյա ժայռերը
Klify Dingli - w głębi radar dopplerowski.JPG|Ժայռերն ու ռադարը
St. Mary Church in Dingli.JPG|Սուրբ Մարիամ ծխական եկեղեցին
4515 Dingli Cliffs Chapel.jpg|Սբ. Մարիամ Մագդաղենացու մատուռը
Chapel of Sta. Domenika in Dingli, Malta.jpg|Սբ. Դոմենիկի մատուռը
Malta - Dingli - Triq Panoramika 13 ies.jpg|*Triq Panoramika* ճանապարհը


## Ծանոթագրություններ

## Արտաքին հղումներ
*Dingli Local Council 
*Dingli Youth Local Council
*The official website of the Parish of Dingli 

Կատեգորիա:Մալթայի բնակավայրեր